Bloco Oriental

Le Bloco Oriental, cognoscite etiam como le Bloco Communiste, le Bloco Socialiste e le Bloco Sovietic, esseva le gruppo de statos socialiste in Europa Central e Oriental, Asia Oriental, Asia del Sud-Est, Africa e America Latin sub le influentia del Union Sovietic que existeva durante le Guerra Frigide (1947-1991). Iste statos sequeva le ideologia del Marxismo-Leninismo, in opposition al Bloco Occidental capitalista. Le Bloco Oriental esseva frequentemente nominat le Secunde Mundo, mentre que le termino "Prime Mundo" refereva al Bloco Occidental e le "Tertie Mundo" refereva se al paises non-aliniate, que se trovava principalmente in Africa, Asia e America Latin ma includeva notabilemente etiam le ex-alleato sovietic Yugoslavia, que se trovava in Europa.

In Europa Occidental, le termino Bloco Oriental generalmente refereva se al Union Sovietic e al paises de Europa Central e Oriental in le Comecon (Germania Oriental, Polonia, Checoslovachia, Hungaria, Romania, Bulgaria e Albania). In Asia, le Bloco Oriental comprendeva Mongolia, Vietnam, Laos, Cambodgia, Corea del Nord, Syria e China. In America, le paises alliniate con le Union Sovietic includeva Cuba a partir de 1961 e per periodos limitate Nicaragua e Grenada.